****

**Betjeningsvejledning**

**BLUETOOTH-HØJTTALER BTS-110**

|  |  |
| --- | --- |
| USB/MICRO SD-KORTLÆSER  AUX-INDGANG  MP3-AFSPILLER  FM-RADIO KANALSØGNING  BLUETOOTH-FORBINDELSE | [www.facebook.com/denverelectronics](C:/Users/Julie/AppData/Roaming/Foxmail7/Temp-1932-20191009100141/www.facebook.com/denverelectronics) |

**KNAPPER OG KONTROLLER**

|  |  |
| --- | --- |
| 1. Micro USB-terminal til opladning med LED-indikator:   Rød: Opladning. Slukker, når opladning er gennemført.   1. Indstik til Micro SD-kort 2. USB-terminal 3. AUX-indgang 4. Lydstyrke-/Forrige musikfil 5. Lydstyrke +/Næste musikfil 6. Knappen M (funktion) 7. Knappen Tænd/Sluk/Afspil/Pause |  |

**OPLADNING**

Højttaleren skal være slukket under opladningen.

1. Brug det medfølgende USB-kabel, og forbind kablets Micro USB-stik til Micro-USB-terminalen (1) på højttaleren og kablets andet stik til USB-porten på en PC eller USB-oplader (5 V, 1 A, tilkøb).
2. LED-indikatoren lyser rødt som tegn på, at højttaleren er under opladning. Når højttaleren er fuldt opladet, slukker LED-indikatoren.

**GRUNDLÆGGENDE BETJENING**

Tænd højttaleren ved at trykke og holde tænd/slukknappen (8).

Tryk på knappen M (7) for at vælge mellem:

1. Bluetooth-tilstand.
2. Micro SD-tilstand. Hvis der er isat et Micro SD-kort i Micro SD-kortindstikket (2), vil højttaleren automatisk begynde afspilning af musikken.
3. USB-tilstand. Hvis en USB-enhed er tilsluttet USB-porten (3), vil højttaleren automatisk begynde afspilning af musikken.
4. Radio-tilstand.

**JUSTERING AF LYDSTYRKEN**

Tryk og hold knapperne Lydstyrke - (5), Lydstyrke + (6) for at skrue op eller ned for lyden.

**AUX-INDGANG**

1. Tænd højttaleren.
2. Forbind AUX-kablet til AUX-terminalen (4) på højttaleren, og sæt kablets andet stik i en ekstern enhed.
3. Du kan nu starte afspilning af musikken på den eksterne enhed.

**BRUG AF MICRO SD-KORT /USB-ENHED**

1. Tænd højttaleren.
2. Sæt et Micro SD-kort i Micro SD-kortindstikket (2) med kontakterne vendt mod USB-porten, eller sæt en USB-enhed i USB-porten.
3. Afspilning af musikken starter automatisk.
4. Tryk én gang på knappen Lydstyrke -/Forrige musikfil (5) for at springe til forrige musikfil. Tryk på knappen Lydstyrke +/Næste musikfil (6) for at springe til næste musikfil.
5. Tryk på knappen (8) for at pause eller genoptage afspilningen.

**BLUETOOTH-BETJENING**

**PARRING AF ENHEDER**

1. Placér højttaleren ved siden af den Bluetooth-enhed, den skal parres med.
2. Tænd højttaleren, og tryk på knappen M (7) for at aktivere Bluetooth.
3. Følg vejledningen til din enhed for at søge efter højttaleren.
4. Højttalerens navn er “Denver BTS-110”, og dette vises på listen over Bluetooth-enheder på din enhed. Vælg højttaleren, og indtast om nødvendigt koden “0000”.
5. Når parringen er gennemført, kan du streame musik fra din Bluetooth-enhed til højttaleren.

***Bemærk:***

* Bluetooth-højttaleren kan kun være forbundet til én Bluetooth-enhed ad gangen, og forbindelsen kan ikke afbrydes under driften.
* Hvis Bluetooth-parringen mislykkes, skal du slette den anden Bluetooth-enhed fra listen over tilsluttede enheder, genstarte Bluetooth-højttaleren og søge efter Bluetooth-enheden for at genoprette forbindelsen.

**KOMMANDOER I BLUETOOTH-TILSTAND**

1. Tryk én gang på knappen Lydstyrke -/Forrige musikfil (5) for at springe til forrige musikfil. Tryk på knappen Lydstyrke +/Næste musikfil (6) for at springe til næste musikfil.
2. Tryk på tænd/slukknappen (8) for at pause eller genoptage afspilningen.
3. Hvis du modtager et opkald, skal du trykke på tænd/slukknappen (8) for at besvare opkaldet og aktivere højttalerens telefonfunktion. Afslut opkaldet ved at trykke på tænd/slukknappen.

**AFSPILNING AF RADIO**

***Inden du benytter radio-funktionen skal du sætte Micro USB-kablet i højttalerens USB-port (1), da den fungerer som antenne.***

* Tryk på knappen M (7), og vælg funktionen radio.
* Tryk og hold knappen M (7), hvorefter højttaleren automatisk søger efter og lagrer de tilgængelige radiostationer.
* Når du har fundet stationer, skal du trykke på knappen Lydstyrke -/Forrige musikfil (5) for at vælge forrige station eller på knappen Lydstyrke +/Næste musikfil (6) for at vælge næste station.

**ÆGTE TRÅDLØS BLUETOOTH STEREO-FORBINDELSE (TWS-FUNKTION FOR TO HØJTTALERE)**

1. Tænd to højttalere, hvorefter standardindstillingen er Bluetooth. LED-indikatoren blinker (du hører et lydsignal til bekræftelse af, at højttaleren er i Bluetooth parringstilstand).
2. Slå Bluetooth-funktionen fra på din mobiltelefon eller anden Bluetooth-enhed, og tryk og hold knappen M på én af højttalerne (du hører et lydsignal til bekræftelse af, at TWS-funktionen er aktiveret ). Efter nogle få sekunder lyder stemmeprompten fra begge Bluetooth-højttalere, og LED-indikatoren på den ene højttaler blinker, mens LED-indikatoren på den anden højttaler lyser konstant som tegn på, at de to højttalere er forbundet via Bluetooth;
3. Slå Bluetooth til på din mobiltelefon - søg efter “Denver BTS-110”;
4. Find navnet “Denver BTS-110” - vælg for at oprette forbindelse;
5. Bluetooth-højttalerens stemmeprompt angiver, at Bluetooth er tilsluttet, og du vil nu kunne nyde lyden fra to højttalere;
6. Tryk og hold knappen M igen, hvis du vil afslutte TWS-funktionen og afspille musikken i kun én højttaler.

Bemærk: Hvis du har udstyr, der beder om en adgangskode, skal du indtaste standardadgangskoden 0000.

**STEMMEASSISTANCEFUNKTION**

Tryk to gange på knappen M (7) for at slå den mobile stemmeassistancefunktion til.

**TEKNISKE SPECIFIKATIONER**

Genopladeligt batteri: ....................... Indbygget litiumbatteri: 3,7 V, 1200 mAh

Strømkrav: ........................................ 5 V 1 A

FM-frekvensområde: ......................... 87,5~108,0 MHz

Bluetooth frekvens: ........................... 2402MHz~2480MHz

Driftsfrekvensområde: ....................... 20Hz~20KHz

Maximal udgangseffekt: .................... 40dBm

Mål: ................................................... 160 x 70 x 70 mm

Vægt: ................................................ 380 g

**SIKKERHED, RENGØRING OG VEDLIGEHOLDELSE**

Vigtige sikkerhedsoplysninger

Læs disse sikkerhedsanvisninger omhyggeligt, og undgå derved at skade dig selv eller apparatet. Læs betjeningsvejledningen omhyggeligt, før du sætter apparatet op og tager det i brug. Producenten kan ikke holdes ansvarlig for forkert opsætning og brug.

Risiko for høreskader

Brug aldrig apparatet ved høj lydstyrke i længere tid ad gangen, da dette kan medføre høreskader.

Fugt og væske

Brug aldrig apparatet på fugtige steder eller nær en håndvask, servante, et badekar, en brusekabine osv.

Berør aldrig apparatet med våde hænder.

Bemærk venligst - Ret til uvarslet ændring i alle produkter forbeholdes. Vi tager forbehold for fejl og udeladelser i denne manual.

ALLE RETTIGHEDER RESERVERET, COPYRIGHT DENVER ELECTRONICS A/S



Elektrisk og elektronisk udstyr samt medfølgende batterier indeholder materialer, komponenter og stoffer, der kan være skadelige for menneskers sundhed og for miljøet, hvis affaldet (kasseret elektrisk og elektronisk udstyr og batterier) ikke håndteres korrekt.

Elektrisk og elektronisk udstyr og batterier er mærket med ovenstående overkrydsede skraldespand. Den symboliserer, at elektrisk og elektronisk udstyr og batterier ikke må bortskaffes sammen med usorteret husholdningsaffald, men skal indsamles særskilt.

Som slutbruger er det vigtigt, at du afleverer dine brugte batterier til de ordninger, der er etablerede. På denne måde er du med til at sikre, at batterierne genanvendes i overensstemmelse med lovgivningen og ikke unødigt belaster miljøet.

Alle kommuner har etableret indsamlingsordninger, hvor kasseret elektrisk og elektronisk udstyr samt bærbare batterier gratis kan afleveres af borgerne på genbrugsstationer og andre indsamlingssteder eller bliver afhentet direkte fra husholdningerne. Nærmere information kan fås hos kommunens tekniske forvaltning.

Hermed erklærer Inter Sales A/S, at radioudstyrstypen BTS-110 er i overensstemmelse med direktiv 2014/53/EU. EU-overensstemmelseserklæringens fulde tekst kan findes på følgende internetadresse: www.denver-electronics.com, og klik på søgeikonet øverst på hjemmesiden. Skriv modelnummeret: BTS-110. Du kommer nu ind på produktsiden, hvor RED-direktivet kan findes under downloads/andre downloads.

***Advarsel! Indeholder lithium-batteri***

DENVER ELECTRONICS A/S

Omega 5A, Søften

DK-8382 Hinnerup

Danmark

[www.facebook.com/denverelectronics](http://www.facebook.com/denverelectronics)